Tuis - Laerskool Worcester-Oos
Laai die PDF af en bly op hoogte van die skool se gebeure
HOEKOM 'N OOSIE?
Laerskool Worcester-Oos is 'n skool met hart.
Die skool, met sowat 600 kinders, bestaan reeds vanaf 1964 in die pragtige, boomryke woonbuurt Paglande in Worcester. Dit is tot vandag toe 'n plek waar ons kinders toelaat om so lank moontlik kind te wees. Ons glo hierdie vriendelike aanslag is die beste basis om elke kind tot sy of haar volle potensiaal te laat ontwikkel en 'n tuiste vir gelukkige kinders, ouers en personeel te skep. Ons hou daarvan om die kinders op elke gebied te help ontwikkel. Ons sien onsself as 'n gebalanseerde skool. Ons wil saam met die ouerhuis die boompie buig terwyl hy nog jonk is.
U kind se sosiale en emosionele welstand in 'n veilige en ondersteunende omgewing is die sleutel tot maksimum leer. Ons opvoeders ontwikkel 'n positiewe verhouding met elke leerder sodat daar wederkerige respek gehandhaaf word.
U kind se gesondheid en geestelike welstand is vir ons belangrik. By Laerskool Worcester-Oos word musiek, sport, buitemuurse aktiwiteite en landsdiens aangebied sodat die kind in elke moontlike aspek kan ontwikkel.
Ouerbetrokkenheid is vir ons 'n hoë prioriteit aangesien kinders ook van hul ouers kan leer. Kinders voel trots wanneer hul ouers betrokke en deel is van die skool en die aktiwiteite wat plaasvind.
Ons kombinasie van bekwame, toegewyde personeel en goeie fasiliteite – van die kleintjies se klouterapparaat tot die tegnologie in die klaskamers en rekenaarlokaal – is soos 'n skatkis van geleenthede vir elke kind.
Kom kyk gerus en sien die juwele raak wat by Laerskool Worcester-Oos geslyp word.
ONS GEBRUIK d6 COMMUNICATOR
LAAI DIE d6 TOEP AF
HOU VAN ONS BLAD OP FACEBOOK
En bly op hoogte van al die pret, lesse en prestasies van ons leerders, onderwysers en medewerkers
Skryf u kind vroegtydig in en en word deel van die Oosies-familie
Kontak ons telefonies by 0233470453 of stuur 'n e-pos aan kantoor@worcesteroos.co.za vir al die nodige inligting.
Laai 'n aansoekvorm af, vul in en stuur direk terug aan kantoor@worcesteroos.co.za of vul ons aanlyn aansoekvorm in. Ons kantoor sal gou met u in verbinding tree.
Maak 'n afspraak by ons kantoor om ons skool te kom besoek of kry die datums vir die volgende opedag by Laerskool Worcester-Oos. U is ook welkom om 'n afspraak te maak om ons skoolhoof te sien.
Sodra u deur die hele inskrywingsproses is, sal u die toelatingsdokumente, lys van benodigdhede, skoolfooie en alle ander nodige dokumentasie ontvang.